**Анага арнау**

**О,ана,ана. Осы үш-ақ әріптен тұратын сөз неге құдіретті?!Ана—киелі есім. Біздің оларға бас июіміз керек. Себебі жарық дүниеге әкелген осы аналарымыз. Ақ сүтін беріп, аялап, қанаттыға қақтырмай, тұмсықтыға шоқтырмай, бетімізден қақпай, не қаласақ тауып беруге тырысқан анаңды Меккеге үш рет арқалап барсаң да парызын өтей алмайсың . Анаң сені өмірге келмей жатып мейіріміне бөлейді, жылы сөздерімен еркелетеді. Ал жарық дүниеге келген соң, сені өз өмірінен артық жақсы көреді. Түнде сен үшін түн ұйқысын төрт бөледі. Сенің ауырсан, ананың жаны қоса ауырады. Әрдайым сенің тілеуіңді тілеп отыратын жалғыз- Ана ғана. Сен биікке шықсаң,қуансаң төбесі көкке жеткендей қуанады.Сенің өмірінде саған қанша жақын адам болсада, ешкім ананың орнын баса алмайды.Ананың жүрегі жұмсақ,сені ештеңеге қарамастан кешіреді,түсінеді.Мейлі сен қанша жерден кінәлі болсанда,сені жақсы көреді. Дүниедегі ең керемет те, ең сұлу да – аналарымыз болып есептеледі. Олар бізге құрбы , жан сырлас бола алады.Дүниедегі ең жұмсақ нәрсе, ол – анамыздың аяулы алақаны, дүниедегі ең тәтті нәрсе, ол – анамыздың ақ сүті. Мен анамды бар жаныммен жақсы көремін және аялауға тырысамын. Әрине мен оны дүниедегі ең бақытты адам еткім келеді.  Анашым сіз менің қамқоршымсыз, ақылшымсыз.Әрқашан жақсыны үйретіп, жаманға жолаттырмайсыз. Жетістіктерге жетсем, менімен бірге қуанып, сүрінсем - жігерлендіре түсесіз. Сіз үйреткендей үнемі жақсы адам болуға тырысып жүрмін.  
 Аяулы ана, кей кездері ренжітсем, кешірім сұраймын. Жан анам, ақ анам, ардақты анам, менің тілегім - арманым сіздің күлімдеген жүзіңізді көріп, сіздің алдыңыздағы борышымды өтеу. Деніңіз сау болып, үнемі қасымыздан табыла беріңіз,жұмысыңыға табыс тілеймін. Мен сізді жақсы көремін!**

**Нұрболат Ұлжан**

**Өлеңті орта мектебі**

**8 «А» сыныбы**